NaiveNeuron/SloPal huggingface dataset:
Dostál, Ondrej, poslanec NR SR (2010-09-08):
Vážená pani poslankyňa Belousovová, hovoríte, že odmietate robiť kampaň referendu, no ale nejako sa vám to nedarí. Ja si myslím, že strana SaS by sa vám osobne, ale najmä, samozrejme, SMER-u mala poďakovať za to, že ste pomohli zviditeľniť tému referenda v tomto období. Pretože táto schôdza a mediálny rozruch, ktorý vyvolávate, tú tému zviditeľňujú oveľa viac ako, neviem koľko bilbordov má strana SaS zaplatené. Niektoré argumenty, ktoré ste použili, však špeciálne z vašich úst pôsobia trochu komicky. Ak hovoríte o vyhodených peniazoch na referendum v súvislosti s tým, čo by sa dalo z tých peňazí pomôcť občanom poškodeným povodňami, tak ak by sme inak robili nástenkové, emisné a podobné tendre, tak tu môžu byť povodne ešte ďalších 20 alebo aj 100 rokov a nebude problém bohato odškodňovať všetkých poškodených. Keď spomínate let alebo výlet pána Sulíka do Salzburgu, tak nemôžem sa ubrániť úsmevu, keď niečo také hovoríte práve vy, keďže váš predseda mal v minulosti tiež vážne problémy s vysvetľovaním a objasňovaním svojich letov aerotaxi, stíhačkami a podobne. A kladenie vencov v rifliach, verejné vystupovanie? No, spomínam si na jedno verejné vystúpenie pri odhaľovaní dvojkríža, kde váš predseda, a teda zrejme budúci protikandidát na post predsedu SNS, vystupoval evidentne – a sám to priznal – podgurážený ríbezľovým vínom.
Laurenčík, Milan, podpredseda NR SR (2021-06-24):
Pán poslanec, expresívne takéto vyjadrenia by ste si mal odpustiť, myslím si, že mimo pléna by ste za to mohol mať aj určité nepríjemnosti. A, pán poslanec Kuffa, keď hovoríte, vykríkate, že niekto nemá rúško, vy ho máte stále pod nosom, ako keby ste ho nemal (reakcia z pléna), takže vy ste ten posledný, ktorý by ste o tom tu mal rozprávať, že nemá niekto rúško. A prosím vás, nasaďte si rúška tak, ako sa patrí (reakcia z pléna), a nevykrikujte tu po mne! (Ruch a smiech v sále.) Pán poslanec Kuffa, upozorňujem vás, narúšu... (reakcia z pléna), narúšate poriadok v rokovacej sále! Nasaďte si rúško tak, ako sa patrí! Ďalší s faktickou poznámkou vystúpi pán poslanec Andrej Stančík, nech sa páči.
Kočiš, Eduard, poslanec NR SR (2021-11-04):
Ďakujem pekne, pán predsedajúci. Pán kolega, vo svojej rozprave ste povedal strašne veľa, strašne obšírne a bolo to také uspávanie hadov v tomto pléne. Ja naozaj neviem, z akého dôvodu vystupujete k tejto naozaj rozsiahlej téme spôsobom nasledovným. Stále rozprávate, že štátne podniky podľa vás iba produkujú zisk a v žiadnom prípade nechránia prírodu. Choďte do hospodárskeho podniku Ulič, kde je 300 zamestnancov. Každý jeden zamestnanec je okrem toho, že je zamestnancom toho štátneho podniku, on je neskutočným a niekoľkoročným ochrancom prírody, zároveň poľovníkom, hubárom. Jednoducho títo ľudia žijú v týchto lesoch. Žijú na tomto území generácie. Takže vy spoza rečníckeho pultu v Národnej rade ich budete označovať ako za nejakých iba ziskuchtivých ľudí, ktorí v žiadnom prípade neochraňujú prírodu. Hrubý omyl, pán kolega Šíbl, ale naozaj veľmi hrubý omyl. Rozprávali ste o holinách, o odlesňovaní, ale tieto holiny a to odlesňovanie, to neznamená, že nejaký poloblázon príde a vyrúbe všetko, čo môže alebo čo vidí. Jednoducho to je nejaký plán ťažby a po tomto pláne ťažby ide jednoducho plán zalesňovania, ale o tom zase nerozprávate. Hovoríte neustále a ďakujete ministerstvu životného prostredia a všetkým skutočným ochranárom, ktorí sa jednoducho podieľajú na ochranu prírody, ale ja sa pýtam, akí to sú tí skutoční ochranári. Tí vaši kamoši, Baláž, Smatana, Lukáč to nie sú ochranári. Jednoducho to sú ekoteroristi, ekofašisti, úplní blázni. Nemá to s ochranou životného prostredia, s ochranou prírody absolútne nič spoločné. Lesoochranárske združenia, ktoré produkujú podľa vás zisk. Áno, oni produkujú zisk, pretože sú prisaté na všetky dotačné schémy, a toto je to najväčšie zlo a medzi tých patríte aj vy, pán kolega Šíbl.
Žiga, Peter, podpredseda NR SR (2023-11-14):
S reakciou na faktické poznámky pán predseda Pellegrini.
K. Tóthová, poslankyňa: (2007-06-21):
Ďakujem dopredu za zodpovedanie otázky.
Bugár, Béla, podpredseda NR SR (2011-10-11):
Na vystúpenie a na faktické poznámky chce reagovať pán podpredseda Hrušovský. Nech sa páči.
Bublavý, Dušan, poslanec NR SR (2013-04-16):
Ďakujem za slovo. Pán kolega Brocka, spomenuli ste nejaké materské centrum, alebo niečo také podobné, že tam pomáhali nejakí aktivační pracovníci a už im to končí. Ja si myslím, že tam sa dá znova nadviazať na nejaké programy, či už sú to obecné služby, alebo také podobné aktivity. Určite by tí pracovníci mohli pokračovať alebo iní ďalší, aby pomáhali tomu centru, aby mohli fungovať a vykášať im trávičku alebo možno pomaľovať, alebo upratovať, alebo čokoľvek. Čiže dá sa v tomto pokračovať, nekončí svet. Lebo v tej vašej rozprave to bolo, ako keby už nikto nemohol nikdy pomôcť. Jeden mandát stačí, to od vás počúvam za každým jedným vystúpením. Musím vám pripomenúť, že tu treba zodpovedne k tomu pristupovať a treba to aj vašim kolegom vysvetľovať. Lebo ten mandát, keď bol pán primátor Ďurkovský poslancom Národnej rady, vtedy ste sa nejako nerozkrikovali vždy touto témou. A takisto ešte pripomeniem, že byť podpredsedom parlamentu a zároveň brať tú rentu z Európskej únie, než si nájdeme prácu, to tiež nie je po kresťansky. To vždy nejakým spôsobom opomeniete a ozaj sa nad tým nezamýšľate. Tak naozaj treba o kresťanstve nielen rozprávať, ale aj po kresťansky žiť.
Blaha, Ľuboš, podpredseda NR SR (2023-12-06):
Ďakujem pekne. Pani poslankyňa Tamara Stohlová bola jediná prihlásená do písomnej rozpravy. Pýtam sa, či sa chce niekto prihlásiť do rozpravy ústne. A pardon, boli dve faktické poznámky. Pardon. Takže poprosím pána poslanca Petra Kalivodu, aby reagoval faktickou poznámkou na pani poslankyňu Stohlovú. Nech sa páči.
Rafaj, Rafael, poslanec NR SR (2010-11-04):
Ďakujem za slovo. Ja oceňujem, že pán minister sa snaží obhajovať zákon, ale pokiaľ citoval pána Vollebaeka, tak bolo by dobré povedať, že pán Vollebaek mal viacero vyjadrení a ten, ktorý to vyjadrenie, ktoré mám ja, okrem iného upozorňuje na konzekvencie pri udelení takéhoto dvojakého občianstva, takže má to aj inú dimenziu a vidieť, že aj Vysoký predstaviteľ OBSE, nie že mení, ale jeho názory na danú oblasť sa vyvíjajú. Ale chcel by som ešte povedať, prečo, prečo nepostupujeme aj podľa Európskeho dohovoru o občianstve, kde v piatej kapitole sú upravené prípady viacnásobného občianstva a v kapitole 7 dokonca sa rieši problematika realizácie vojenských záväzkov, o ktorých sme tu hovorili. A chcel by som poznať aj odpoveď, prečo podľa týchto odporúčaní s Maďarskou republikou zatiaľ nemáme konzekventnú dohodu, dokonca, prečo ani zatiaľ ešte neprebehli nijaké rokovania, a či sa len spoliehame na medzinárodné spoločenstvo bližšie neidentifikovateľné, ktoré údajne zdvihne prst Maďarskej republike. Prepáčte, ale ja o tom pochybujem.
Suchánek, Alan, poslanec NR SR (2018-05-11):
Ďakujem veľmi pekne za toto vystúpenie. Bolo to perfektne pripravené, perfektne prednesené, ale veľmi zle sa to počúvalo. Je absurdné, ak takéto niečo sa stane novinárovi, že novinár v takejto situácii je odsúdený za svoju prácu, ktorú si úplne normálne poctivo robil. To je ozaj veľmi zlé, veľmi zlé. Mali by sme sa nad tým zamyslieť, pretože to nie je normálne. Ďakujem.
Laššáková, Jana, podpredsedníčka NR SR (2013-06-05):
Takže vzhľadom na to, že pán predkladateľ aj v 84, kde je prerušená rozprava, aj v bode 85, už mám informáciu, že parkuje, tak chvíľku počkáme nejaké dve minúty, aby sme mohli začať rokovať. A pána spravodajcu máte kde? Aha. (Pauza pre neprítomnosť predkladateľa v rokovacej sále.)
Laššáková, Jana, podpredsedníčka NR SR (2013-01-30):
Pán spravodajca, zaujmite miesto pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Mičovský, pán poslanec Simon. Končím možnosť prihlásiť sa do rozpravy ústne. Nech sa páči, pán poslanec Mičovský.
Mičovský, Ján, poslanec NR SR (2014-06-03):
Ďakujem pekne za slovo, vážená pani podpredsedníčka. Dovolím si povedať len veľmi stručne, že vám nielen ďakujem za vaše poznámky, ale že vyjadrujem vieru, a to vidím ako to najdôležitejšie z viacerých vás, ktorí ste to zmienili, že dospejeme k tomu, aby tzv. Mečiarove amnestie boli naozaj zrušené. Som ochotný prijať akékoľvek výhrady, akékoľvek poznámky, ale toto považujem za dôležité, vždy som sa k tomu hlásil a budem vás v tom podporovať. Takže ostatné považujem za menej podstatné. Ale predsi len, keď sme už boli v tých Himalájach, pán poslanec Kvasnička, nuž to je vec pohľadu, že či by sme nemali skúsiť vybehnúť aj na tú K2. Viete, lebo tá jedinečnosť chvíle, že ste dospeli k dohode, mohla byť využitá práve aj kvôli tomu na to, aby sa tento pokus podaril. Ak je poctivá dohoda vo veci súdnych záležitostí a manželstva, veľmi pokojne mohla byť takáto dohoda rozšírená práve aj na túto oblasť. Nič tomu nechýba. Ani raz ste ma nepresvedčili, že tu je nejaká zásadná výhrada. Takže nie danajský dar, ale možnosť obohatiť túto cennú zhodu o ďalší dôležitý doplnok, pán poslanec Fronc. No a len poznámka ešte možno k Štefanovi Kuffovi. Ja som zmyselnosť ako takú asi nikdy nespomenul. Ani raz, Štefan. Takže ja som hovoril o hodnotách lásky, tolerancie a porozumenia, ktoré by mali spájať aj poslancov Národnej rady aj ľudí s rozdielnou orientáciou. Ďakujem pekne.
Danko, Andrej, predseda NR SR (2017-04-04):
Otváram všeobecnú rozpravu. Do rozpravy som dostal písomne prihlásených poslancov, za poverený, poverený člen poslaneckého klubu pán poslanec Galek za Slobodu a Solidaritu a ďalej za OĽANO pán poslanec Heger, pán poslanec Zsolt Simon. Poprosím pána poslanca Karola Galeka.
Grendel, Gábor, podpredseda NR SR (2022-04-27):
Tri faktické poznámky na vaše vystúpenie. Pán poslanec Ferenčák.
Bugár, Béla, podpredseda NR SR (2018-06-22):
Nech sa páči, pán poslanec Fecko, môžte reagovať na faktické.
M. Číž, podpredseda NR SR: (2006-12-13):
(Hlasovanie.) Prítomných 137 poslancov, za 136 poslancov, nehlasoval 1. Predložené návrhy sme schválili.
Kuffa, Štefan, poslanec NR SR (2022-10-19):
... než vôbec antika, ako antický svet vznikol. Vy si tak doplníte vzdelanie, prosím vás pekne. Vy ani toho taxikára v tom Toronte ste nemohli robiť, prosím vás pekne. Vy ste nevedeli po uliciach tam asi ani šoférovať. To je úplne strašné toto, čo tá liberálna banda, toto, čo tu predkladá. A vy dva dni atakujete parlament, Národnú radu, takýmito bludmi. A to vy nemáte problém tuná tárať a namiešať ten guľáš smrti pre celý náš národ úplne v pohode. To vy, pán Baránik, sa môžte škeriť sám zo seba, vy sa z vlastnej hlúposti môžete tak akurát smiať. Ani výrazu primitív, to, čo ako pán... (Prerušenie vystúpenie predsedajúcim.)
Laššáková, Jana, podpredsedníčka NR SR (2014-12-09):
Pán poslanec Lipšic.
Kollár, Boris, predseda NR SR (2023-02-01):
Prosím, prezentujme sa a hlasujeme. (Hlasovanie.) Prítomných 132 poslancov, za 79, proti 27, zdržalo sa 26. Uvedený návrh sme schválili.
Viskupič, Jozef, poslanec NR SR (2015-12-08):
Ďakujem. Súhlasím, pán Jasaň, ale pozmeňujúci návrh mám pripravený, takže ho predložím hneď.
Zemanová, Anna, poslankyňa NR SR (2023-06-13):
Pán predseda, chcela by som sa teda len uistiť, že ihneď po prerokovaní PVV hlasujeme ihneď o programovom vyhlásení a o zaradení... (Prerušenie vystúpenia predsedajúcim.)
Danko, Andrej, podpredseda NR SR (2024-09-26):
Ďakujem. Teraz dávam slovo členovi výboru pre financie a rozpočet poslancovi Válekovi, aby informoval Národnú radu o výsledku prerokovania návrhu vlády pod tlačou 484 vo výbore.
Jakab, Július, poslanec NR SR (2024-01-10):
Ďakujem pekne Štefanovi za, za ekonomický pohľad na, na zákon, ktorý sa prijíma v skrátenom legislatívnom konaní. Zamýšľam sa nad všetkými eurofondami, investíciami do rozvoja našej krajiny, investíciami do inovácií, do mladých ľudí, aby neodchádzali a aký vplyv bude mať tento zákon práve aj na týchto mladých ľudí. Práve možno je takým že, že morálnym príkladom (reakcie z pléna), ktorý tento zákon dáva mladým ľuďom... (Ruch v sále. Prerušenie vystúpenia predsedajúcim.)
Hort, Milan, podpredseda NR SR (2010-10-22):
Ďakujem pekne. Pán poslanec bol jediný prihlásený do rozpravy, faktické poznámky neevidujem. Vyhlasujem rozpravu za skončenú. Pán minister, chcete reagovať? Nech sa páči.
Bugár, Béla, podpredseda NR SR (2011-05-24):
Páni poslanci, ja viem, že pani poslankyňa je vzhľadná a tak ďalej, pekná, ale nemusíte ju zato vyrušovať. Nech sa páči.
P. Paška, predseda NR SR: (2008-09-11):
(Hlasovanie.) 138 prítomných, 136 za, 2 sa zdržali. Konštatujem, že sme návrh posunuli do druhého čítania.
Sulík, Richard, predseda NR SR (2011-06-02):
Prepáčte mi. Poprosím pánov kolegov Kolesíka a spol., keby ste venovali pozornosť rečníčke. Ďakujem.
Mego, Jaroslav, poslanec NR SR (2024-02-13):
Teraz pristúpime k hlasovaniu o pozmeňujúcom návrhu z rozpravy, ktorý podala pani poslankyňa Darina Luščíková. Upozorňujem, že môžeme hlasovať len o bode 2 tohto pozmeňujúceho návrhu. Ostatné body sú upravené iným spôsobom v spoločnej správe, ktoré boli schválené, a teda o nich nemožno hlasovať. Pán predseda, dajte, prosím, hlasovať o bode 2 pozmeňujúceho návrhu pani poslankyne Dariny Luščíkovej.
Bugár, Béla, podpredseda NR SR (2017-03-22):
Vážené panie poslankyne, vážení páni poslanci, prosím, aby ste sa vrátili do rokovacieho priestoru, budeme hlasovať o prerokovaných veciach. Predtým ešte procedurálne návrhy. Pán poslanec Sopko.
Blanár, Juraj, podpredseda NR SR (2022-04-29):
Pán predseda výboru Saloň s faktickou poznámkou.
Galis, Dušan, poslanec NR SR (2022-05-03):
Ďakujem pekne za slovo. Tak ja by som to trošku odľahčil a dal to do takej polohy športu. Zoberme si, že bojujú dva kluby proti sebe, koaličný a opozičný a koaličný klub zistí, že v tom opozičnom klube je nejaký Fico, ktorému sa darí, je obľúbený u ľudí, dobre hrá, ľudia ho majú radi, vyhráva atď. atď. a nevedia sa s tým zmieriť. A postupne v tej súťaži ide do finále a koaličný klub si sadne a rozmýšľajú, jak sa ho zbaviť, čo urobiť pre to, aby nehrával. Takže jeden z tých vedúcich povie, no tak dobre, no tak musíme niečo vymyslieť. A čo môžeme vymyslieť? No tak urobme niečo, aby ho rozhodca vylúčil. No veď ale nič nerobí. Ale akože by nerobil, treba si sadnúť s rozhodcom a nech ho vylúči za to, že veľa rozpráva. A je vymaľované.
Mičovský, Ján, minister pôdohospodárstva a rozvoja vidieka SR (2020-06-04):
Trestné oznámenia padli, keď rátam, na ten kamerový systém, trestné oznámenia, tie trestné oznámenia budú teda ešte v podstate nasledovať, lebo ak teraz, v tejto chvíli, aby som povedal presne, okrem kamerového systému ešte trestné oznámenie iné nebolo podané. Podané boli veľmi prísne forenzné audity, forenzný audit, ktorý má priniesť informácie o tom, akým spôsobom sa niektoré organizácie chovali, a z tých práve vyplynie takisto, ako aj z vyšetrovania NAKY, aké budú ďalšie závery a postupy.
Danko, Andrej, predseda NR SR (2018-09-13):
Vážené pani poslankyne, vážení páni poslanci, pokračujeme v rokovaní. Ospravedlňujem sa za dve minúty meškania. Poprosím o kľud v rokovacej sále a zaujatie miest. Kto je v rozprave? Pani... Teraz nasleduje pán Krajčí? Nech sa páči. (Pokračovanie rokovania o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov , tlač 995.)
Pfundtner, Edita, poslankyňa NR SR (2011-06-02):
Desiaty bod, nakoľko bol schválený 6. bod spoločnej správy a ten koliduje vlastne so 6., vlastne 10. bod pozmeňujúcich a doplňujúcich návrhov pána poslanca Madeja koliduje so schváleným 6. bodom spoločnej správy, ani o tomto bode nebudeme hlasovať.
Žitňanská, Lucia, poslankyňa NR SR (2012-07-03):
Pán predseda, v rozprave vystúpili dvaja poslanci, pani poslankyňa Grečková a pán poslanec Susko. Pani poslankyňa Grečková navrhla nepokračovať v rokovaní. Prosím, dajte hlasovať o tomto návrhu.
T. Mikuš, poslanec: (2004-03-17):
Druhá vec. Považujem naozaj za nedôstojné člena vlády Slovenskej republiky a za nedôstojné tejto inštitúcie, ak na jasné konštatovanie, že neexistuje hospodárska politika, zaznie odpoveď, že vízia rozvoja Slovenska je rozpracovaná v Programovom vyhlásení vlády. Dodávam, je to smiešne. Ten, kto počúva a rozmýšľa, pravdepodobne - verím -, príde k záveru, ku ktorému som prišiel aj ja, pochopí, že toto vyhlásenie potvrdzuje iba moje predchádzajúce konštatovanie, že často sú významné hospodárske posty obsadzované politickými nominantmi bez potrebných vedomostí, skúseností, zodpovednosti a dovolím si dodať, bez srdca pre Slovensko. Tretia vec. Som rád, že ste sa nepokúsili komentovať škodlivosť takzvanej privatizácie strategických infraštruktúrnych podnikov. Tá je naozaj škodlivá. (Prerušenie vystúpenia časomierou.)
Sulík, Richard, predseda NR SR (2011-05-18):
Pán poslanec Kaník reaguje na faktické poznámky.
Kvorka, Ján, poslanec NR SR (2019-10-15):
Ďakujem za slovo. Chcel by som sa vyjadriť a poukázať na skupinu a inštitúcie, ktoré sa spolupodieľajú na tomto zákone, aby, pretože som nadobudol taký dojem. že jednoducho sa tu dačo predkladá, ktoré nie je legislatívne ani v zákonnej norme pripravené, a že sa podieľajú na tom ľudia, ktorí možná že nie celkom odborne sú na výške a tak ďalej. Tak ja si dovolím, prečítam to, pretože nedá sa to všetko zapamätať, že k tomuto bola vytvorená 16-členná skupina, ktorá pozostáva z Ministerstva pôdohospodárstva a rozvoja vidieka Slovenskej republiky, z okresných úradov v sídle krajov, Lesov Slovenskej republiky, štátneho podniku, Ministerstva obrany Slovenskej republiky, Rady združenia vlastníkov neštátnych lesov Slovenskej republiky, Slovenského pozemkového fondu, Slovenskej poľovníckej komory, Slovenskej lesníckej komory, Slovenskej poľnohospodárskej a potravinovej komory, Národného lesníckeho centra, Štátnej veterinárnej a potravinovej správy Slovenskej republiky a Technickej univerzity vo Zvolene. Tým si myslím, že môžeme všetci tu uveriť tomu, že sú to ľudia, ktorí v týchto inštitúciách rozumejú týmto veciam. A, samozrejme, nebránime sa niektorým veciam, ktoré treba ozaj vylepšiť, hlavne čo sa týka toho premnoženia zveriny, tam treba voľačo s tým robiť. Ale čo sa týka týchto ostatných záležitostí, myslím si, že na tom pracujú, pracuje táto skupina stále ešte a treba to zobrať a povedať, že je to ozaj myslené v dobrom, aby sa zase ten zákon posunul troška ďalej k tej pozícii, ktorá je. A veci, ktoré sa ukazujú v praxi, je potrebné zachytiť... (Prerušenie vystúpenia časomerom.)
Pellegrini, Peter, predseda NR SR (2023-10-25):
Poprosím povereného overovateľa, aby Národnej rade postupne oznámil výsledok tajného hlasovania. Skúste, pán poslanec, či sa vám to dá. Ja keď sa... mikrofón vám zapnem až vtedy, keď ja sa vypnem. Dovtedy to nejde. (Krátka pauza, počas ktorej technici riešili problém s nefungujúcim mikrofónom na rečníckom pulte.) Pán predseda, pán kolega poslanec, poprosím vás teda, aby ste Národnú radu postupne informovali o výsledkoch tajného hlasovania, v poradí tak, ako jednotlivé voľby prebehli, aby sme sa teda dozvedeli, ako jednotlivé tajné voľby dopadli. Upozorňujem kolegyne poslankyne, poslanci, že pán poslanec to musí prečítať na každého predsedu samostatne každú jednu zápisnicu, ale bude to čítať veľmi rýchlo a veľmi efektívne a postupne mu budú zozadu nosiť ďalšie a ďalšie zápisnice, takže už smerujeme naozaj k finále, už to nebude dlho trvať. Pán poslanec Viskupič, nech sa páči, máte slovo.
Laššáková, Jana, podpredsedníčka NR SR (2015-03-11):
Pán poslanec Fronc, nech sa páči.
Glváč, Martin, podpredseda NR SR (2019-10-24):
Ďakujem. Paragraf 34 hovorí jasne, kedy majú a kedy a ako majú poslanci možnosť podávať procedurálny návrh. To znamená... Ďakujem pekne (reakcia na odovzdaný písomný návrh). Je všeobecný súhlas? (Rôzne reakcie z pléna.) Nie je. Budeme hlasovať o tomto návrhu v pondelok o jedenástej hodine. Pokračujeme naozaj faktickými poznámkami. Pán poslanec Laurenčík, nech sa páči.
Gašpar, Tibor, poslanec NR SR (2024-02-08):
Budeme hlasovať o bode 211 druhého pozmeňujúceho návrhu poslanca Galka.
Grendel, Gábor, podpredseda NR SR (2020-11-04):
Otváram rozpravu v rámci tretieho čítania . Hlási sa niekto do rozpravy? Nikto, vyhlasujem rozpravu za skončenú a pristúpime k hlasovaniu o návrhu zákona ako o celku. Pani spoločná spravodajkyňa, prosím, uveďte odporúčanie gestorského výboru.
Bugár, Béla, podpredseda NR SR (2018-02-06):
Nech sa páči, pokračujte.
Podmanický, Ján, poslanec NR SR (2010-12-16):
Ďakujem pekne za slovo. Pán poslanec, vagabund je človek, ktorý napríklad vykoná niekoľko miliónový daňový podvod tým, že rozoberie tlačiarenský stroj, prenesie ho cez hranice, tu ho zloží a podniká na ňom. Vagabund je človek, ktorý napríklad najme desiatky študentov na roznášanie svojho plátku a nezaplatí im zaslúženú a prisľúbenú odmenu. Vagabund je napríklad človek, ktorý ovplyvňuje daňový úrad, aby mu nenašli daňový podvod. Vagabund je napríklad človek, ktorý žiada za zotrvanie v koalícii 20 mil. eur. Vagabund je napríklad pašerák, podvodník a korupčník. Vagabund je človek, ktorý sa nevie správať, je malý a zakomplexovaný a celý jeho slovník je len plný urážok a žlči voči svojim politickým oponentom. Vagabund je človek, ktorého, pán Matovič, dobre poznáte, ráno ho možno vidíte v zrkadle. (Potlesk.)
Mazurek, Milan, poslanec NR SR (2018-02-07):
Pani poslankyňa Kaščáková, vy ste v podstate zhrnuli všetko to, čo tu bolo povedané, opäť. Zopakovali ste tie problémy, ja som vám tiež vďačný za to vystúpenie, pretože, ako hovorím, týmto kolegom to treba pripomínať. Ale vidíte poslancov ako pána Tomáša a pána Číža, im to jednoducho nevysvetlíte, oni budú stále počúvať to svoje. Opakovane sme im povedali, že ak na západe Slovenska, napríklad v okrese Nitra, je prebytok voľných pracovných miest a nedostatok pracovnej sily, tak prečo poslali ďalších 600 miliónov eur nadnárodnej spoločnosti, ktorá tam do týchto miest postavila fabriku? No riešenie je napríklad to, že by tých 600 miliónov eur investovali na východné Slovensko. Veď toto im celý čas prízvukujeme, ale oni si stále papagájujú, papagájujú, ako vidíte, to isté dookola a odmietajú to proste počuť. A jednoducho s takýmito ľuďmi ťažko diskutovať, a preto mám pocit, že celá táto rozprava prebehne, bude trvať niekoľko hodín a nevyrieši sa vôbec nič, pretože vláda si stále bude trvať na tých svojich pôvodných stanoviskách a odmietne priznať chybu, že postaviť tie fabriky na západ, kde jednoducho nemá dostatok pracovnej sily, namiesto toho, aby boli postavené na východ, bola chyba.
J. Valocký, poslanec: (2008-10-23):
Ďalej, aby za gestorský výbor určila hlasovaním Výbor Národnej rady Slovenskej republiky pre zdravotníctvo a aby predmetný návrh zákona výbory prerokovali do 30 dní a gestorský výbor do 31 dní od jeho prerokovania v prvom čítaní na schôdzi Národnej rady Slovenskej republiky.
Hrnčiar, Andrej, podpredseda NR SR (2016-04-21):
Pán poslanec Lukáč.
Jurinová, Erika, podpredsedníčka NR SR (2015-12-02):
Ďakujem, pán poslanec. Dávam slovo spravodajkyni, ktorú určil navrhnutý gestorský výbor pre hospodárske záležitosti, pani poslankyni Helene Mezenskej.
Bugár, Béla, podpredseda NR SR (2011-12-13):
Ďakujem. Takže konštatujem, že za člena rady nebol zvolený žiadny kandidát. Bude teda opakovaná voľba asi okolo piatej, tak ako sa dohodneme potom. Teraz vás prosím, aby ste nás informovali o výsledku hlasovania o návrhu na voľbu kandidátov na člena Rady pre reguláciu (tlač 426).
B. Bugár, podpredseda NR SR: (2005-11-08):
(Hlasovanie.) Prítomných 140 poslancov, za 87, proti 1, zdržalo sa 50 poslancov, nehlasovali 2. Návrh sme schválili. Nech sa páči.
Bugár, Béla, podpredseda NR SR (2019-09-13):
Na vystúpenie pána poslanca s faktickými poznámkami piati. Takže, pán poslanec Osuský, nech sa páči.
Pčolinský, Peter, podpredseda NR SR (2023-03-14):
S reakciou na faktické pán poslanec Lehotský.
Bugár, Béla, podpredseda NR SR (2018-03-13):
Nech sa páči, prezentujme sa a hlasujme o návrhu prideliť tento vládny návrh zákona výborom, určiť gestorský výbor a lehoty potrebné na prerokovanie tohto zákona vo výboroch. (Hlasovanie.) Prítomných 122 poslancov, za 86, proti 2, zdržalo sa 21 poslancov a 13 nehlasovali. Návrh bol schválený. Teraz prosím znovu pána poslanca Kondróta, aby uviedol hlasovanie o bode 7 nášho programu v prvom čítaní o vládnom návrhu zákona o metrológii (tlač 870). (Hlasovanie o vládnom návrhu zákona o metrológii a o zmene a doplnení niektorých zákonov , tlač 870.)
Glváč, Martin, podpredseda NR SR (2018-03-23):
Ďakujem. Neprerušíte, skončili ste. Vypršal vám limit. (Reakcia rečníčky.) Ale nie teraz. Písomne prihlásení idú. Nech sa páči. S faktickými poznámkami nikto. Ani sa nečudujem. Pán poslanec Matovič, nech sa páči.
Blanár, Juraj, podpredseda NR SR (2022-03-30):
Pán poslanec Kočiš, s faktickou poznámkou.
V. Veteška, podpredseda NR SR: (2004-03-03):
Ďalej nasleduje prvé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov . Vládny návrh zákona ste dostali ako tlač 564. Návrh na jeho pridelenie na prerokovanie výborom máte v rozhodnutí č. 589. Prosím podpredsedu vlády Slovenskej republiky pána Pála Csákyho, aby uviedol vládny návrh zákona.
Šimečka, Michal, podpredseda NR SR (2023-12-08):
Ďakujem pekne. Pán poslanec Grendel.
Pellegrini, Peter, predseda NR SR (2024-01-24):
Pán poslanec Vašečka.
Bugár, Béla, podpredseda NR SR (2016-10-25):
Nech sa páči, prezentujme sa a hlasujme o bodoch zo spoločnej správy. Ak som dobre zachytil, okrem bodu 3 a 6. (Hlasovanie.) Prítomných 139, za 118, 1 proti, zdržali sa 20. Konštatujem, že tieto body zo spoločnej správy sme schválili. Nech sa páči.
Pollák, Peter, poslanec NR SR (2021-09-29):
Okej. Tak teda v správe Generálnej prokuratúry sa píše: „Najviac prípadov trestnej činnosti mladistvých sa vyskytlo v obvode Okresnej prokuratúry Spišská Nová Ves, Trebišov, Prešov, Vranov nad Topľou, Lučenec, Rimavská Sobota. Sú to okresy s vysokým podielom marginalizovaného obyvateľstva.“ Ja som sa pred časom stretol s niektorými okresnými aj krajskými riaditeľmi a pýtal som sa, či existuje nejaká štatistika v tom, že kto pácha trestnú činnosť, či sú to Rómovia alebo teda majorita. Nič také neexistuje. Ja sa len chcem teda informovať, či Generálna prokuratúra takéto štatistiky si vedie, lebo ak áno, tak to môže byť aj nejaký problém, ako, neberte to ako vyhrážku, je to iba také konštatovanie s tým, že naozaj to vie prehĺbiť potom aj takú spoločenskú nevraživosť zase voči obyvateľom a teda rómskej menšine. Ďakujem pekne.
Hrnčiar, Andrej, podpredseda NR SR (2017-10-11):
Končím možnosť nahlásiť sa s faktickými poznámkami. Nech sa páči, pán poslanec Marosz.
P. Paška, predseda NR SR: (2007-06-19):
(Hlasovanie.) 132 prítomných, 130 za, 1 sa zdržal, 1 nehlasoval. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. A teraz aj na základe rozhodnutia Národnej rady pristúpime k prvému čítaniu o vládnom návrhu zákona, ktorým sa menia a dopĺňajú niektoré zákony v súvislosti so vstupom Slovenskej republiky do Schengenského priestoru . Je to tlač 338. Pridelenie výborom je tlač 337. Opäť požiadam pána ministra obrany v zastúpení pána podpredsedu vlády a ministra vnútra Františka Kašického, aby uviedol vládny návrh zákona. F. Kašický, minister obrany SR: Vážený pán predseda, vážené pani poslankyne, páni poslanci, cieľom návrhu zákona je implementácia Schengenského acquis, ktoré je potrebné v súvislosti so vstupom Slovenskej republiky do Schengenského priestoru. Predložený návrh v súlade s týmto cieľom obsahuje zmeny v ôsmich zákonoch: - Novelou zákona o Policajnom zbore sa ustanovuje v súlade so Schengenským dohovorom okruh subjektov, ktorým budú poskytované informácie zo Schengenského informačného systému. - V novele zákona o správnych poplatkoch sa upravujú najmä správne poplatky za udeľovanie jednotlivých schengenských víz. - Úpravou niektorých ustanovení zákona o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky, ako aj Železničnej polície sa reaguje na potrebu vytvárania spoločných kontaktných pracovísk. - Novela zákona o pobyte cudzincov upravuje zaradenie nežiaducich osôb do Schengenského informačného systému a vypúšťa duplicitné, resp. odchylné ustanovenia týkajúce sa udeľovania víz so Spoločnými konzulárnymi pokynmi. - V novele zákona o strelných zbraniach a strelive sa upravujú tie ustanovenia o vývoze a prevoze zbraní a streliva, ktoré je potrebné hlavne zmeniť v súvislosti so zrušením kontrol na vnútorných hraniciach. - Novelou zákona o ochrane štátnej hranice sa upresňuje nadobudnutie jeho účinnosti, pretože Rada prijme niekoľko rozhodnutí, ktorými sa umožní vstup Slovenskej republiky do Schengenského priestoru. - Hlavným cieľom novely zákona o európskom zatýkacom rozkaze je novým spôsobom ustanoviť komunikáciu medzi zmluvnými štátmi Schengenského dohovoru prostredníctvom Schengenského informačného systému a osobitného útvaru Policajného zboru SIRENE. Okrem toho sa v súlade s rámcovým rozhodnutím Rady o európskom zatýkacom rozkaze a postupoch odovzdávania osôb medzi členskými štátmi zavádza nový inštitút, tzv. záznam, ktorý urýchli proces realizácie európskeho zatýkacieho rozkazu. - Navrhovanou zmenou v novele Trestného poriadku sa takisto umožňuje komunikácia prostredníctvom SIRENE a vypúšťa sa inštitút cezhraničného prenasledovania, ktorý je inštitútom policajnej spolupráce. Vážený pán predseda, vážené pani poslankyne, vážení páni poslanci, vzhľadom na vyššie uvedené si vás dovoľujem požiadať o postúpenie návrhu zákona do druhého čítania a jeho následné schválenie, čím sa vytvoria predpoklady a nevyhnutné legislatívne predpoklady na vstup Slovenskej republiky do Schengenského priestoru. Ďakujem veľmi pekne za pozornosť.
Kollár, Boris, predseda NR SR (2022-10-06):
Prosím, prezentujme sa a hlasujeme. (Hlasovanie.) Prítomných 133 poslancov, za 68, proti 29, zdržalo sa 33, nehlasovali 3. Konštatujem, že sme tento návrh schválili. Kolegovia, teraz sme vyčerpali všetky body hlasovania, ale budeme teraz pokračovať o vládnom návrhu zákona, ktorým sa mení zákon č. 534/2021 Z. z. o štátnom rozpočte na rok 2022. Ale než začneme, tak vyhlasujem dvojminútovú prestávku. Ten kto chce odísť, aby mohol, aby nevyrušoval a potom budeme pokračovať v rokovaní o vládnom návrhu zákona. (Prestávka.)
Uhliarik, Ivan, poslanec NR SR (2015-04-15):
Pani podpredsedníčka, nebolo tam ani jedno slovo ako reakcia na pána Valockého, ale to už nechám na vás. Asi je taký scenár, budem sa vyjadrovať, pán poslanec Valocký, k tomu, čo si povedal, a k nedostatku onkologických liekov. Môžeme si vybrať, buď zvýšime cenu liekov, a tým znížime atraktivitu firiem, ktoré ich skupujú a vyvážajú vonku, alebo my dáme nízku cenu liekov a zabránime, aby to nejakým spôsobom robili a aby jednoducho pacienti tie lieky mali. Ja som sa rozhodol pre tú druhú možnosť. Zaviedol som druhú najlacnejšiu cenu liekov. A navyše dôchodcovia a zdravotne ťažko postihnutí od začiatku, kedy to funguje, dostali naspäť sedem mil. eur ako doplatky za lieky, alebo teda vracali sa im doplatky za lieky. To znamená, za lieky platia menej. Čiže toto sú jednoducho fakty, o ktorých stále napríklad pán poslanec Blaha žiada. Toto sú fakty, ktoré sú všeobecne dostupné. A teraz poviem to merito veci, Slovenská lekárenská komora opakovane zdôrazňuje, že mohol by sa tento problém vyriešiť tým, že sa zabráni zákonom skupovať lieky v lekárňach. Dvakrát som tento zákon dával do tohto národného zhromaždenia, do tohto parlamentu, prvýkrát v septembri minulého roku, druhýkrát teraz vo februári. Prečo strana SMER nepodporila tento zákon, keď chce, aby lieky slovenskí pacienti mali? Poviem vám možno prečo. Viete, kto je najväčší dodávateľ a víťaz verejného obstarávania centrálneho nákupu liekov do Všeobecnej zdravotnej poisťovne, dlhé roky? Firma Medical Group. Ďakujem.
Holý, Štefan, dočasne poverený podpredseda vlády SR (2023-05-10):
Vážený pán predsedajúci, vážené pani poslankyne, vážení páni poslanci, vláda Slovenskej republiky predkladá na rokovanie Národnej rady Slovenskej republiky vládny návrh zákona, ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov. Cieľom predloženého návrhu zákona je regulácia právnych vzťahov súvisiacich so spustením komplexného riešenia Centrálneho informačného systému štátnej služby do prevádzky. Centrálny informačný systém je informačným systémom verejnej správy a jeho správcom je Úrad vlády Slovenskej republiky. Budú ho aktívne využívať všetky služobné úrady v Slovenskej republike, ktorých je aktuálne 229, Úrad vlády Slovenskej republiky a časť služieb bude dostupná aj verejnosti, t. j. bývalým štátnym zamestnancom, absolventom a občanom, ktorí hľadajú zamestnanie v štátnej službe. S účinnosťou od 1. júla 2017 bola zriadená a uvedená do tzv. pilotnej prevádzky časť centrálneho informačného systému, ktorý kryje register výberových konaní, register úspešných absolventov, register nadbytočných štátnych zamestnancov a manažment na zabezpečenie výpisov z registra trestov. Návrhom zákona sa modifikuje existujúci právny rámec pri zohľadnení praktických poznatkov získaných v súvislosti s doterajšou prevádzkou informačného systému, ako aj osobitná právna úprava predovšetkým vo vzťahu k informačným technológiám verejnej správy a vo vzťahu k spracúvaniu a ochrane osobných údajov. Nové moduly a registre nahradia v súčasnosti využívané pilotné riešenie a umožnia služobným úradom realizáciu viacerých úkonov pri manažmente ľudských zdrojov elektronicky, napríklad v oblasti výberových konaní, vzdelávania a podobne. V súčasnosti prevádzkované pilotné riešenie nemá už servisnú podporu a plánované je ukončenie jeho činnosti do konca roka 2023. Následne bude vypnutý z dôvodu ukončenia podpory jeho jednotlivých komponentov, nesplnenia kritérií bezpečnosti a súvisiacich rizík. Prijatie novely zákona o štátnej službe je nutnou podmienkou zabezpečenia prechodu nového centrálneho informačného systému štátnej služby do prevádzky. Nový systém bol budovaný od roku 2020 na základe projektu financovaného zo štrukturálnych fondov. Úrad vlády Slovenskej republiky a národná agentúra pre sieťové a elektronické služby sa zaviazali na jeho spustenie a splnenie merateľných ukazovateľov v zmysle zmluvy o poskytnutí nenávratného finančného príspevku. Dobudovanie centrálneho informačného systému je nevyhnutným predpokladom pre modernizáciu a zefektívnenie riadenia ľudských zdrojov v štátnej službe a pre rozhodovanie a tvorbu politík v oblasti štátnej služby na základe takých, na základe dôkazov. Účinnosť predkladaného návrhu zákona sa navrhuje od 1. septembra 2023, pričom povinnosť služobných úradov poskytovať údaje do modulu štátnych zamestnancov a do modulu služobných úradov sa odkladá na 1. júl 2024. Vážený pán predsedajúci, vážené pani poslankyne, vážení páni poslanci, dovoľujem si vás požiadať o podporu predloženého návrhu. Ďakujem za pozornosť.
Vaľová, Jana, poslankyňa NR SR (2015-06-15):
Ďakujem veľmi pekne. Pán Matovič, mňa tak dojíma, ako vy tu nazývate, že vy politici. Neviem, ako mám volať vás. Lebo vy nie ste, pán Matovič, ani vyšetrovateľ, pretože dodnes ste nič nevyšetrili ani na svojich kauzách, kedy ste rozprávali o tom, že 200-tisíc eur ste mali dostať úplatok. Ďalej ste mali kauzu s pánom Procházkom. Nič nie je vyšetrené, všetko je len v takom populizme. Ďalej rozprávate o tom, že ste, že „vy politici“, vy nie ste ani politik, vy nie ste vyšetrovateľ, vy nie ste politik. Lebo politici, slušní politici sa vulgárne nevyjadrujú. Vy to robíte permanentne. A vy nie ste ani občan, pretože občan sa snaží naozaj niečo robiť, možno pracovite. A vy ste naozaj iba populista, pretože povedzme si pravdu a zájdime, aký bol rešerš rokov. Veď ministrom spravodlivosti bol od roku 2005 do 2006 pán Lipšic. Ja už tu sedím asi tretíkrát alebo štvrtýkrát ohľadom zvolanej schôdze Gorila a už som očakávala, že pán Lipšic sa postaví ako minister a donesie tu nejaké doklady a podklady, že nebude zneužívať financie štátu na svoj populizmus pred voľbami, ani na populizmus pána Matoviča a jednoducho nám oznámi, čo zistil v rokoch 2005 – 2006. Potom následne bola Radičovej vláda. A ak niečo SMER medzi tým do roku 2010 zlikvidoval alebo zmaril, však nech sa postaví a povie: Také a takéto doklady som ja predložil ako minister. Do dnešnej doby som nič nepočula, iba že určité dohady. Vy nehovoríte, pán Lipšic, či som vás počúvala. Veď vy choďte na orgány v trestnom konaní, veď vy to dokazujte. Veď predsa máte nejaké záznamy, máte doklady. Ja sa tu postavím, pretože mám imunitu, a budem rozprávať o tom, kto, ako, čo rozkráda, kto, ako, čo robil, kto, čo, kde ukradol, lebo viem, že za to nie som stíhaný. To bežne robíte, pretože to normálne robíte, zneužívate financie poplatníkov, kde môžme schvaľovať sociálne zákony, kde môžme ľuďom pomáhať na to, aby ste si tu zabez... (Prerušenie vystúpenia časomerom.)
Sulík, Richard, predseda NR SR (2011-03-25):
Pán poslanec Chren.
Taraba, Tomáš, poslanec NR SR (2021-11-12):
Martin, ďakujem ti za ten príspevok, lebo, áno, toto sme si všetci všimli. Pamätáme si pred dvomi mesiacmi, keď oklamali ľudí, že schvália očkovací zákon, ale veď tí, čo sa očkovať nechcú, tak budú mať zadarmo testy. Dnes dokonca predseda koaličnej strany Boris Kollár hovorí, že ho oklamali, jeho oklamali. Tak keď klamstvo je pracovná metóda, tak je úplne očividné, že to, že nedali teraz do toho zákona, že vyslovene vláda bude platiť zamestnávateľom tieto testy, no tak je samozrejmé, že tie testy budú platiť zamestnávatelia, a potom to nie je nič iné, je to obyčajná dodatočná daň. A v tomto potom nerozumieme SaS, že prečo chce dodatočne zdaniť firmy na Slovensku, že vôbec môžu niekoho zamestnávať, miesto toho, aby sme boli radi, takže toto je úplne že technický nonsens. A som rád, že si im to vyslovene spomenul, a som veľmi zvedavý, či to tam zapracujú. Ďakujem.
Laurenčík, Milan, podpredseda NR SR (2021-05-03):
Pani poslankyňa Viera Leščáková, nech sa páči.
Potocký, Milan, poslanec NR SR (2022-03-24):
Hlasovanie bude dnes o 11.00 hodine.
Grendel, Gábor, podpredseda NR SR (2023-03-14):
V rozprave teraz vystúpi pani poslankyňa Marcinková ako navrhovateľka.
M. Fronc, poslanec: (2006-10-17):
Po prvé, vy si myslíte, vy keby ste podnikali, mali by ste firmu, povedzme, na pečenie chleba a peniaze by vám dodával niekto iný, kto má takisto firmu na pečenie chleba, že toto je tá spravodlivosť? To je tá garancia, že dostanete tie peniaze, ktoré vám posúva štát? To vôbec nie je tak. Druhá vec. Znova by som rád zdôraznil, ktorá obec dá súhlas na zriadenie súkromnej alebo cirkevnej školy, keď má vlastnú a vníma ju ako konkurenčnú. (Reakcia z pléna.) Nie, vyjadrovanie bolo doteraz, tam máte v návrhu, že musí súhlasiť obec alebo vyšší územný celok podľa toho, či ide o základnú alebo strednú školu, s tým, aby mohla takáto vzniknúť. Pán minister, ja som vám povedal, že som ochotný s vami sa stretnúť a vám tieto veci vysvetliť. Nemali ste na to čas, mňa to mrzí. Ale naozaj som presvedčený, že kroky, ktoré vediete, vedú k postupnej likvidácii, tichej likvidácii súkromného a cirkevného školstva. A to sa pripravujete dať nový zákon, školský zákon, ktorý má naozaj vytvoriť podmienky, aby deti mali pestrú ponuku vzdelávacích programov. Na to som zvedavý, veď ich zavediete týmto spôsobom na jednu úroveň a budeme mať jednotnú školu. Preto ich bránim, preto vás upozorňujem, že je to cesta späť pred rok 1989 na systém jednotnej školy. Ďakujem.
Figeľ, Ján, podpredseda NR SR (2014-09-10):
Ďakujem pekne. Ďalším vystupujúcim v rozprave je Martin Chren. Nech sa páči. Pán kolega Jurzyca, zlé tlačítko. Nech sa páči.
Laurenčík, Milan, podpredseda NR SR (2021-02-05):
Ďakujem, pán podpredseda. Na vaše vystúpenie evidujem osem faktických poznámok. Končím možnosť prihlásiť sa s faktickou poznámkou. Prvá, pán Peter Cmorej. Nech sa páči.
Paška, Pavol, predseda NR SR (2013-09-10):
Pán poslanec Osuský.
Andrejuvová, Anna, poslankyňa NR SR (2022-09-21):
Ďakujem pekne, pán predsedajúci. Pán poslanec Svrček, ja by som chcela poďakovať, že sa venujete tejto téme. Dlhodobo práve neriešenie tejto situácie sťažovali, sťažovalo problém aj zamestnancom inštitúcií štátnych fungovať v legislatíve tak, ako by mali. Takže som vďačná za to, že to predkladáte. Ďakujem.
Bublavý, Dušan, poslanec NR SR (2016-05-18):
Ďakujem za slovo. Pani kolegyňa, ja k tlači 102, stravovacie návyky. Viete, v mnohých zariadeniach sa vydáva naozaj, mám to odskúšané, takže o tie peniaze klient nepríde. A mám jednu istotu, že za stravné lístky si nikto nemôže kúpiť cigarety a alkohol. Takže to je jedna z výhod, keď nemá finančný obnos, ale keď má stravný lístok. A ja sa obávam, že ak by neboli tieto stravné lístky, ale bude to vo financiách, že zníži sa záujem o stravovanie a môže to negatívne ovplyvniť tie firmy, ktoré majú vývarovne, a môže prísť k prepusteniu ľudí. Čiže by mohli prísť o zamestnanie. A pravidelné stravovanie a teplá strava, ja si myslím, že to ovplyvňuje aj dobrý zdravotný stav. Takže tu niekoľko bodov som si dovolil povedať. Ďakujem za pozornosť.
Šeliga, Juraj, podpredseda NR SR (2020-11-12):
Pán poslanec Kotleba.
Krajkovič, Mikuláš, poslanec NR SR (2019-06-26):
Pán predsedajúci, dajte, prosím, hlasovať o návrhu vlády na doplnenie členov Rady Slovenského pozemkového fondu, a to pána Michala Sýkoru a pána Olivera Šiatkovského spoločne.
Paška, Pavol, predseda NR SR (2014-03-18):
Faktické poznámky páni poslanci: Osuský, Huba, Štefanec, Frešo a Mičovský. Končím možnosť sa prihlásiť. Pán poslanec Osuský.
Kollár, Boris, predseda NR SR (2021-12-02):
Súčasne prosím spoločného spravodajcu z výboru pre obranu a bezpečnosť poslanca Marcela Mihalika, aby zaujal miesto určené pre spravodajcov. Pani poslankyne, páni poslanci, vystúpením podpredsedu vlády sa podľa § 35 ods. 6 zákona o rokovacom poriadku otvára rozprava znova. Pýtam sa, či niekto z poslancov chce vystúpiť v rozprave? Do rozpravy sa prihlásil pán poslanec Gyimesi. Nech sa páči, pán poslanec, máte slovo. Končím možnosť prihlásenie sa ústne do rozpravy.
Kadúc, Miroslav, poslanec NR SR (2012-04-04):
Sľubujem. (Potlesk.)
M. Hort, podpredseda NR SR: (2009-09-11):
Pán spravodajca, chcete využiť právo záverečného slova? Nie. Pán minister, dovoľte, aby som vám zaželal všetko najlepšie v civilnom živote.
T. Cabaj, podpredseda NR SR: (2009-12-02):
Gestorský výbor, výbor pre sociálne veci a bývanie, určil pani poslankyňu Roškovú za spravodajkyňu. Nech sa páči, pani poslankyňa, máte slovo.
Ďuriš Nicholsonová, Lucia, podpredsedníčka NR SR (2018-10-18):
Ďakujem pekne, pán spravodajca. Otváram rozpravu. Písomne sa do rozpravy prihlásili pán poslanec Beblavý a pán poslanec Heger. Pán poslanec Beblavý, máte slovo.
Hrnčiar, Andrej, podpredseda NR SR (2017-03-29):
Procedurálny návrh, pani poslankyňa Remišová. (Ruch v sále.) Pán poslanec Viskupič, pán poslanec Viskupič, poprosím vás, upokojte sa. Upokojte sa! Pán poslanec, pán poslanec Matovič, upokojte sa! Pán poslanec, upokojte sa! Pán poslanec, upokojte sa! Prosím vás, zapnite ešte raz pani poslankyňu Remišovú s procedurálnym návrhom.
B. Bugár, podpredseda NR SR: (2002-07-03):
V. Oberhauser, poslanec: Ďakujem, pán predsedajúci. Ja si vážim slov pána poslanca Prokopoviča, ktorý, samozrejme, obhajuje vládu, ktorej je reprezentantom, a snaží sa však obhájiť neobhájiteľné. Ja by som len chcel upozorniť, že včera bolo také historické stretnutie zväzov, podnikateľských zväzov Slovenska, Asociácie zamestnávateľských zväzov, Slovenskej obchodnej a priemyselnej komory, živnostenských zväzov, priemyselných zväzov, Slovenskej poľnohospodárskej a potravinárskej komory, kde sa s politickými stranami diskutovalo o hospodárskej stratégii Slovenska do budúcna a tam padli veľmi vážne výhrady voči tejto vláde, kde sa jednoznačne povedalo, že vláda jednoducho nedokázala za štvorročné obdobie práve v hospodárskej oblasti urobiť to, čo treba, nezrealizovala reformy, spôsobila, že sú obrovské výdavky zo štátneho rozpočtu a nie je tvorba zdrojov. A preto keď hovoril o hospodárskych otázkach a chcel hovoriť, že sa niečo urobilo pozitívneho, by som mu chcel povedať, že aj živnostenské zväzy veľmi kritizovali vývoj. Pán Sirotka napríklad na jednej z konferencií skonštatoval, že za celé štvorročné obdobie, ak sa niekde ubralo, tak inde sa pridalo, ale v podstate tie grafy nákladov, odvodových a daňových povinností práve u tých malých, drobných podnikateľov vlastne boli rovnaké, lebo hovorím, vždy, keď sa niekde ubralo, inde sa pridalo. A myslím si, že pán inžinier Sirotka vie, o čom hovorí, keď to takto konštatoval ako šéf účtovníkov, živnostníkov na Slovensku. A ďalšia taká vec, ktorú by som chcel povedať, že Slovenská národná strana naozaj nie je tá, ktorá by mala problémy s integráciou, chcel by som iba povedať, že minulý týždeň sa naša delegácia vrátila z Bruselu, kde rokovala s ostatnými politickými stranami, ktoré sú v Únii národov v Európskom parlamente a práve naši partneri budú tí, ktorí budú rozhodovať, budú tou krajinou, ktorá bude pripravovať vstup Slovenska do EÚ, lebo jednou z vládnucich strán je dánska strana, ľudová strana, ktorá je naším partnerov v Dánsku a nasledujúca krajina, Taliansko, zase Alianzia nazionale, je podpredseda vlády pán Fini, tiež náš partner, čiže by som chcel vyviesť pána Prokopoviča z omylu, že Slovenská národná strana by mala problémy s integráciami. S integráciou má problémy táto vládna koalícia kvôli korupcii, a to je vážna vec. Ďakujem.
R. Madej, poslanec: (2009-04-29):
Účelom tejto novely je zvýšenie transparentnosti procesu verejného obstarávania pri špecifických, tzv. neprioritných službách, kde sa navrhuje tak zníženie limitov, od ktorých, vlastne už od nižšieho limitu podľa navrhovanej novely, sa bude musieť použiť prísnejšia, transparentnejšia metóda verejného obstarávania. Ďalej sa navrhuje zvýšiť kompetencie Úradu pre verejné obstarávanie v oblasti kontroly. Úrad bude obligatórne povinný začať alebo vykonať kontrolu v prípade, ak o to požiada sám obstarávateľ, ktorý bude mať záujem kontrolovať si svoj doterajší postup obstarávania, alebo v prípade, ak o to požiadajú niektoré inštitúcie, napr. Úrad vlády. Ďalej sa v tejto novele navrhuje zadanie povinnosti poskytovať oznámenia o uverejnení výzvy na predkladanie ponúk, ktoré sa budú centralizovať, poskytovať na Úrad pre verejné obstarávanie, ktorý ich následne uverejní na svojej internetovej stránke. Inými slovami, povedané, dodávatelia, verejnosť, široká verejnosť, ktorá bude mať záujem zistiť informácie o zadávaní, predkladaní, o výzvach na predkladanie ponúk, nebude musieť hľadať po celom internete a stovkách stránok obstarávateľov tieto výzvy, ale nájdu ich na jednej stránke Úradu pre verejné obstarávanie. Toto je veľmi efektívny, transparentný nástroj na to, aby sa verejnosť priebežne dozvedala o zadávaných zákazkách a aby, samozrejme, aj verejnosť či už podnikateľská alebo aj verejnosť z hľadiska kontroly na to mohla efektívne a vopred ešte pred podpisom zmluvy zareagovať. Panie poslankyne, páni poslanci, prosím o podporu tohto návrhu zákona. Ďakujem pekne.
Danko, Andrej, predseda NR SR (2016-09-23):
Pán poslanec Miroslav Číž.
Hreha, Štefan, poslanec NR SR (2012-07-26):
Ako ďalší v rozprave bol podaný pozmeňujúci návrh poslanca Petráša. Dajte, prosím, o tom hlasovať.
Grendel, Gábor, podpredseda NR SR (2020-07-07):
Ďakujeme pekne, pán poslanec. Tretí v poradí je pán poslanec Robert Hajšel z frakcie Progresívnej aliancie socialistov a demokratov.
Cicoň, Antonín, poslanec NR SR (2014-11-25):
Ďakujem za slovo. Ako v tomto vystúpení ja som čakal, že kolega Hlina povie niečo iné, totiž v médiách som postrehol, že prehlásil, že pokiaľ odstúpi Pavol Paška z funkcie poslanca, tak odstúpi aj on. Tak len slovo robí chlapa, tak by som chcel vedieť, že kedy, ku ktorému termínu mieni sa vzdať poslaneckého mandátu. Ďakujem. (Potlesk.)
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 135, za 121, proti nikto, zdržalo sa 13, nehlasoval 1. Konštatujem, že sme schválili vládny návrh novely zákona č. 82/2005 Z. z. o nelegálnej práci. Teraz prosím spoločného spravodajcu z výboru pre sociálne veci poslanca Jozefa Buriana, aby uvádzal hlasovanie o bode 28 programu, je to druhé čítanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách (tlač 663). Nech sa páči, pán poslanec, máte slovo. [Hlasovanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 663.]